2007 M. Komisijos komitetų darbo ataskaita {SEC(2008) 3018} /* KOM/2008/0844 galutinis */





[pic] | EUROPOS BENDRIJŲ KOMISIJA | Briuselis, 15.12.2008 KOM(2008) 844 galutinis 2007 M. KOMISIJOS KOMITETŲ DARBO ATASKAITA {SEC(2008) 3018} 2007 M. KOMISIJOS KOMITETŲ DARBO ATASKAITA Vadovaudamasi 1999 m. birželio 28 d. Tarybos sprendimo 1999/468/EB 7 straipsnio 4 dalimi, Komisija teikia metinę komitetų darbo 2007 m. ataskaitą. Ją sudaro bendrosios pastabos apie komitologijos sistemos raidą, komitetų veiklos apžvalga ir priedas, kuriame pateikti pagal atskirus susijusius Komisijos generalinius direktoratus sugrupuoti atskirų komitetų išsamūs statistiniai duomenys[1]. Priede taip pat pateiktos pastabos apie komitetų skaičiaus pasikeitimus ir išskirtinius atvejus, kai dėl konkrečių priemonių projektų teikiamos nepalankios nuomonės ar svarstymas perduodamas Tarybai. 1. BENDROSIOS PASTABOS APIE KOMITOLOGIJOS SISTEMOS RAIDą 1.1. Komitologijos procedūros reformos įgyvendinimas (Tarybos sprendimas 2006/512/EB, iš dalies keičiantis Tarybos sprendimą 1999/468/EB) 1.1.1. Suderinimas Galiojančių pagrindinių teisės aktų suderinimas su naujosiomis komitetų procedūromis nėra naujas dalykas, nes toks derinimas jau buvo atliktas pagal Tarybos sprendimą 1999/468/EB. 2003 m. priimtais keturiais suderinimo reglamentais[2] po vieną iš dalies buvo pakeisti visi galiojantys pagrindiniai teisės aktai, tačiau šie pakeitimai buvo susiję tik su komitetų procedūromis, bet ne teisės aktų turiniu. Tada teisės aktai buvo derinami panaikinant kiekvienos procedūros (valdymo, reguliavimo ir apsaugos) variantus. Todėl šie pakeitimai buvo atliekami visiškai automatiškai, o teisės aktų leidėjui juos patvirtinti buvo lengviau. Visgi Tarybos sprendimu 2006/512/EB nustatytos reguliavimo procedūros su tikrinimu kriterijai yra privalomi. Tai reiškia, kad reguliavimo procedūra su tikrinimu turi būti taikoma visais atvejais, kai tenkinamos numatytos sąlygos. Antraip priimtas pagrindinis teisės aktas yra neteisėtas. Todėl kiekvieną atvejį būtina išnagrinėti atskirai ir nustatyti, ar tenkinamos sąlygos naujajai procedūrai taikyti. Bendrajame pareiškime[3] Europos Parlamentas, Taryba ir Komisija susitarė dėl pagrindinių teisės aktų, kurie turi būti nedelsiant suderinti, atsižvelgiant į reguliavimo procedūrą su tikrinimu. 2006 m. gruodžio 22 d. Komisija priėmė 26 prioritetinio suderinimo pasiūlymus. Be to, reikia suderinti ir visus kitus pagal bendro sprendimo procedūrą priimtus pagrindinius teisės aktus, neįtrauktus į 2006 m. liepos mėn. bendrojo pareiškimo sąrašą. Komisija įsipareigojo peržiūrėti visus galiojančius teisės aktus ir prireikus iki 2007 m. pabaigos pateikti atitinkamus suderinimo pasiūlymus. Atsižvelgiant į susijusių teisės aktų skaičių, peržiūra pradėta 2007 m. sausio mėn. Nustatyta, jog iš viso reikia suderinti 225 teisės aktus . Kad nereikėtų šių teisės aktų derinti po vieną, nes peržiūrint apie 200 pasiūlymų, tai būtų neveiksminga, taip pat atsirastų daug nenuoseklumo klaidų, Komisija nusprendė vietoj 200 atskirų pasiūlymų teikti pasiūlymų paketus . Taip Europos Parlamentas ir Taryba galės nagrinėti atskirus atvejus nuodugniau ir nuosekliau. Todėl Komisija priėmė: - 2007 m. lapkričio 23 d. – komunikatą Europos Parlamentui ir Tarybai, kuriame paaiškinti bendrojo suderinimo tikslai ir suderinimo metodas. Šiame komunikate išvardyti visi su bendruoju suderinimu susiję pagrindiniai teisės aktai. - 2007 m. lapkričio 23 d. – pirmąjį pasiūlymų paketą , kuris apima 59 pagrindinius teisės aktus. - 2007 m. gruodžio 19 d. – dar du pasiūlymų paketus , kurių vienas apima 47 pagrindinius teisės aktus, kitas – 4 pagrindinius teisės aktus, priimtus taikant Europos bendrijos steigimo sutarties III dalies IV antraštinę dalį, kad būtų atsižvelgta į specialias nuostatas, taikomas Danijai, Jungtinei Karalystei ir Airijai šioje srityje. - 2008 m. vasario mėn. – ketvirtąjį – paskutinį – pasiūlymų paketą , apimantį 46 teisės aktus. 1.1.2. Dvišalio susitarimo peržiūra 2000 m. spalio mėn. dvišalį (Komisijos ir Europos Parlamento) susitarimą dėl Komitologijos sprendimo įgyvendinimo procedūrų reikėjo peržiūrėti ir suderinti su pareiškimu dėl skaidrumo ir atnaujinto registro bei naująja reguliavimo procedūra su tikrinimu, taip pat, kur įmanoma, supaprastinti esamus susitarimus. Derybos vyko 2007 m., ir daugumai neišspręstų klausimų nedelsiant buvo rastas kompromisas. Derybų rezultatus abi institucijos oficialiai turėjo patvirtinti per pirmąjį 2008 m. pusmetį. Peržiūrėtas susitarimas turėjo įsigalioti 2008 m. birželio 3 d. 1.1.3. Komitologija ir skaidrumas: komitologijos dokumentų registras ir saugykla Pareiškime dėl Tarybos sprendimo 1999/468/EB (Pareiškimas dėl skaidrumo)[4] 7 straipsnio 3 dalies Komisija įsipareigojo gerinti komitologijos registrą, kad Europos Parlamentui būtų lengviau sekti kiekvienos komitologijos procedūros atskirus etapus bei terminus ir atskirti skirtingų rūšių gaunamus dokumentus. Todėl Komisija, vykdydama Tarybos sprendime 1999/468/EB numatytą reformą, taip pat sukūrė naują, gerokai tobulesnį komitologijos registrą, kad Europos Parlamentas ir plačioji visuomenė turėtų skaidresnę ir aiškesnę galimybę susipažinti su dokumentais ir kita susijusia informacija. Naujasis registras pradėjo veikti 2008 m. balandžio 1 d[5]. 1.2. Teismo praktikos raida 2007 m. rugsėjo 13 d. sprendimu (Byla C-443/05, Common Market Fertilizers SA ) Teisingumo Teismas patvirtino Forest Focus teismo praktiką (žr. 2006 m. ataskaitoje pateiktą 2006 m. vasario 23 d. sprendimo byloje C-122/04 santrauką). Teismas pabrėžė, kad iš Komitologijos sprendimo 2 straipsnio formuluotės aišku, kad komiteto procedūros pasirinkimo kriterijai nėra privalomi ir kad tą aiškiai patvirtina šio sprendimo preambulės penktoji konstatuojamoji dalis. Nepažeidžiant galimybės taikyti patariamąją procedūrą, bendro pobūdžio priemonėms gali būti taikomi Komitologijos sprendimo 2 straipsnio a arba b punktai. Jei tokios priemonės glaudžiai susijusios su individualaus pobūdžio priemonėmis ir priimamos srityje, kuri pakankamai reglamentuota pagrindiniu teisės aktu, joms gali būti taikoma valdymo procedūra. Tačiau taip pat nepažeidžiant galimybės taikyti patariamąją procedūrą, individualaus pobūdžio priemonėms gali būti taikomas tik Komitologijos sprendimo 2 straipsnio a punktas. Šioje byloje Muitinės kodekso 239 straipsnio nuoroda į komiteto procedūrą reiškia, kad turi būti laikomasi bendro pobūdžio priemonėms taikomos reguliavimo procedūros. Teismas pareiškė, kad pagal Muitinės kodekso 239 straipsnį Komisija priimdama atskirus sprendimus nėra įpareigota taikyti jokios konkrečios procedūros, šiuo atveju nagrinėdama prašymus dėl muitų grąžinimo ar atsisakymo juos išieškoti. Todėl pareiškėjas ( Common Market Fertilizers SA ) buvo neteisus teigdamas, kad netaikant jokios konkrečios komitologijos procedūros priimti atskiri Komisijos sprendimai yra neteisėti. 2007 m. spalio 23 d. sprendimu (C-403/5, Philippines Border Management Project ) Teismas panaikino Komisijos sprendimą, kuriuo buvo patvirtinta, kad Filipinų Respublikos sienų saugumo projektas turi būti finansuojamas pagal Europos Bendrijų bendrojo biudžeto 19 10 02 eilutę. Teismas nusprendė, kad ginčijamu sprendimu siekiama kovos su terorizmu ir tarptautiniu nusikalstamumu tikslų, kurie nepatenka į Reglamentu Nr. 443/92 nustatytą vystomojo bendradarbiavimo politikos taikymo sritį, todėl Komisija viršijo jai šio reglamento 15 straipsniu Tarybos suteiktus įgyvendinimo įgaliojimus. 2. VEIKLOS SRIČIŲ APŽVALGA 2.1 Komitetų skaičius Svarbu atskirti komitologijos komitetus ir kitus darinius, ypač pačios Komisijos sudarytas ekspertų grupes. Ekspertų grupės rengia ir įgyvendina politiką, o komitologijos komitetai dalyvauja rengiant įgyvendinančiuosius teisės aktus. Ši ataskaita susijusi tik su komitologijos komitetais. Komitologijos komitetų skaičius nustatytas 2007 m. gruodžio 31 d. pagal veiklos sektorius (žr. I lentelę ). Palyginimui taip pat pateikti ankstesnių metų duomenys (2006 gruodžio 31 d. duomenys). I LENTELĖ. Bendras komitetų skaičius Politikos sritis | 2006 m. | 2007 m. | Įmonės ir pramonė (ENTR) | 33 | 33 | Užimtumas, socialiniai reikalai ir lygios galimybės (EMPL) | 8 | 4 | Žemės ūkis ir kaimo plėtra (AGRI) | 30 | 31 | Transportas ir energetika (TREN) | 36 | 35 | Aplinka (ENV) | 35 | 35 | Moksliniai tyrimai (RTD) | 3 | 5 | Informacinė visuomenė ir žiniasklaida (INFSO) | 12 | 9 | Žuvininkystė ir jūrų reikalai (MARE) | 4 | 4 | Vidaus rinka (MARKT) | 13 | 13 | Regioninė politika (REGIO) | 3 | 1 | Mokesčiai ir muitų sąjunga (TAXUD) | 10 | 11 | Švietimas ir kultūra (EAC) | 12 | 6 | Sveikata ir vartotojų apsauga (SANCO) | 16 | 17 | Teisingumas, laisvė, saugumas (JLS) | 15 | 21 | Išorės santykiai (RELEX) | 4 | 3 | Prekyba (TRADE) | 12 | 12 | Plėtra (ELARG) | 4 | 3 | EuropeAid (AIDCO) | 15 | 9 | Humanitarinė pagalba (ECHO) | 1 | 1 | Statistika (ESTAT) | 8 | 9 | Biudžetas (BUDG) | 2 | 2 | Kovos su sukčiavimu tarnyba (OLAF) | 1 | 1 | Informacinės technologijos (DIGIT) | 0 | 1 | IŠ VISO | 277 | 264 | 2.2 Nuomonių ir įgyvendinimo priemonių skaičius Šioje ataskaitoje, kaip ir ankstesnėse, pateikti bendri komitetų pateiktų oficialių nuomonių ir jomis pagrįstų Komisijos priimtų įgyvendinimo priemonių , t. y. teisės aktų arba administracinių ir finansinių sprendimų, duomenys. Šie duomenys parodo konkrečius komitetų darbo rezultatus (žr. II lentelę ). 2007 m. komitetai iš viso pateikė 2 613 nuomones (2006 m. – 2 933), Komisija iš viso priėmė 2 522 įgyvendinimo priemones (2006 m. – 2 862). II LENTELĖ. NUOMONIų IR įGYVENDINIMO PRIEMONIų SKAIčIUS (2007 M.) Nuomonės | Įgyvendinimo priemonės | Nuomonės | Įgyvendinimo priemonės | ENTR | 292 | 269 | SANCO | 343 | 331 | EMPL | 14 | 14 | JLS | 27 | 23 | AGRI | 963 | 963 | RELEX | 4 | 4 | TREN | 41 | 39 | TRADE | 10 | 8 | ENV | 65 | 62 | ELARG | 86 | 83 | RTD | 57 | 57 | AIDCO | 388 | 388 | INFSO | 37 | 36 | ECHO | 37 | 37 | MARE | 30 | 29 | ESTAT | 29 | 18 | MARKT | 11 | 8 | BUDG | 3 | 3 | REGIO | 13 | 13 | OLAF | 0 | 0 | TAXUD | 74 | 63 | DIGIT | 2 | 1 | EAC | 87 | 73 | Kai kuriuose politikos sektoriuose – žemės ūkio (963), EuropeAid (388), sveikatos ir vartotojų apsaugos (331), įmonių (269), mokslinių tyrimų (57) ir informacinės visuomenės (36) – priimtų įgyvendinimo priemonių skaičius taip pat rodo Komisijos darbo intensyvumą taikant komitologijos procedūras šiose srityse[6]. Palyginti su ankstesniais metais, priimtų įgyvendinimo priemonių skaičius sumažėjo žemės ūkio (2007 m. – 963 įgyvendinimo priemonės, o 2006 m. – 1 576) ir mokslinių tyrimų (2007 m. – 57, o 2006 m. – 212) srityse. [1] Priedas teikiamas kaip atskiras Komisijos tarnybų darbinis dokumentas. [2] 2003 m. balandžio 14 d. Tarybos reglamentas (EB) Nr. 806/2003, 2003 m. balandžio 14 d. Tarybos reglamentas (EB) Nr. 807/2003, 2003 m. gegužės 26 d. Tarybos reglamentas (EB) Nr. 1105/2003 ir 2003 m. rugsėjo 29 d. Europos Parlamento ir Tarybos reglamentas (EB) Nr. 1882/2003. [3] OL C 255, 2006 10 21, p. 1. [4] OL C 171, 2006 7 22, p. 21. [5] http://ec.europa.eu/transparency/regcomitology/index_lt.htm. [6] Pastaba. Priimtų priemonių skaičius neparodo politinės, ekonominės ar finansinės priimtų sprendimų svarbos.